Diari Oficial de la Generalitat Valenciana


Sumari del DOGV 9515, del 19-01-2023 (2022/12298)

Informe ambiental i territorial estratègic favorable de la proposta de modificació puntual de l'ordenació del Pla general dels sòls confrontants a la circumval·lació EL-20, sector E-37.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9515

Data del DOGV
:   19-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12217


Data del document
:   20-12-2022

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informe ambiental i territorial estratègic favorable de la proposta de modificació puntual de l'ordenació del Pla general dels sòls confrontants a la circumval·lació EL-20, sector E-37. [2022/12325]  
La Junta de Govern Local, constituïda en òrgan ambiental i territorial municipal, en la sessió del dia 25 de novembre de 2022, adoptà el següent acord:  
  
Primer. Emetre informe ambiental i territorial estratègic favorable de la proposta de modificació puntual de l'ordenació del Pla general dels sòls confrontants a la circumval·lació EL-20, sector E-37. Es resol l'avaluació ambiental pel procediment simplificat per considerar que la proposta avaluada no té efectes significatius sobre el medi ambient, no incideix negativament en el model territorial vigent en el municipi, ni produeix increment significatiu en el consum de recursos i no suposa afecció sobre elements del patrimoni natural ni cultural, per la qual cosa correspon continuar la tramitació d'aquesta modificació conforme a la normativa sectorial i prevista en el capítol III del títol III del llibre I del TRLOTUP, sempre que l'instrument urbanístic que es presente per a continuar-ne la tramitació complisca les següents determinacions:  
  
1. El document dibuixarà la línia límit d'edificació derivada de la circumval·lació prevista pel sud del sector E-37 que corresponga d'acord al Pla general vigent en el moment de la seua presentació. Aquesta afecció no és objecte d'aquesta modificació puntual de l'ordenació detallada del Pla parcial del sector E-37.  
2. S'hi adjuntarà, com a document annex a la modificació, la part de l'informe arqueològic que afecta el sector E-37.  
  
Segon. Notificar a les persones interessades la present resolució per a informar-los que no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant l'acte que aprove l'instrument de planejament corresponent, fet que no obsta perquè puguen utilitzar-se els mitjans de defensa que s'estimen pertinents en dret.  
  
  
Tercer. Ordenar la publicació de la resolució de l'informe ambiental i territorial estratègic en el Diari Oficial de la Generalitat Valenciana.  
  
  
Elx, 20 de desembre de 2022.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana M. Arabid Mayorga.